ΕΛΛΗΝΙΚΟ ΗΜΕΡΟΛΟΓΙΟ-25 ΙΟΥΛΙΟΥ | Ἑλληνοϊστορεῖν-Ἑλληνικὸ Ἡμερολόγιο\n25 Ιουλίου 2021 ΕΛΛΗΝΙΚΟ ΗΜΕΡΟΛΟΓΙΟ\tΣχολιάστε\nΗ χάλκινη Αθηνά αγκαλιά με την μικρή επίσης χάλκινη Αρτέμιδα.Ι ωάννου Αλεξάνδρου Μελετόπουλου. ΠΕΙΡΑΪΚΑΙ ΑΡΧΑΙΟΤΗΤΕΣ. Ανάτυπον εκ της ετησίας εκδόσεως Πειραιάς 1960.\n325.—Λήγουν οι εργασίες τής Α΄ Οικουμενικής Συνόδου στην Νίκαια τής Βιθυνίας. Η Α΄ Οικουμενική Σύνοδος καταδίκασε τον Άρειο και τον Αρειανισμό. Διατύπωσε τους πρώτους όρους ορθού Χριστιανικού δόγματος και ιδιαίτερα τα περί τού δευτέρου Προσώπου τής Αγίας Τριάδος, τον Ιησού Χριστό «ως ομοούσιον τω Θεώ Πατρί». Συνέταξε τα πρώτα επτά άρθρα τού Συμβόλου τής Πίστεως («Πιστεύω») και καθιέρωσε την μέθοδο υπολογισμού τού Πάσχα.\n1054.—Οριστικό σχίσμα μεταξύ Ανατολικής και Δυτικής Εκκλησίας.\n1261.—Πενήντα στρατιώτες τής αυτοκρατορίας τής Νίκαιας, εισήλθαν μέσω υπόγειας διόδου στην κατεχόμενη από τους Λατίνους Κωνσταντινούπολη, ανοίγοντας τις πύλες στον στρατηγό Αλέξιο Στρατηγόπουλο και στο υπόλοιπο στράτευμα. Η αντίσταση των Φράγκων ιπποτών έσπασε αμέσως, ο δε αυτοκράτορας Βαλδουΐνος διέφυγε με ενετικό πλοίο, παραδίδοντας την Βασιλεύσουσα στον Μιχαήλ Παλαιολόγο Η΄. Ο Αυτοκράτορας τής Νίκαιας, Μιχαήλ Η΄ Παλαιολόγος, θα εισέλθει επισήμως στην Βασιλεύουσα στις 15 Αυγούστου τού 1261 και θα στεφθεί Αυτοκράτορας τής Ανατολικής Ορθόδοξης Ρωμαϊκής Αυτοκρατορίας στην Αγία τού Θεού Σοφία. Ο νόμιμος διάδοχος τού θρόνου, Ιωάννης Δ΄Λάσκαρις, τυφλώθηκε και περιορίστηκε γιά το υπόλοιπο τής ζωής του σ’ ένα κάστρο στα περίχωρα τής Νίκαιας.\n1607.—Το Φλωρεντινό πειρατικό «Λιβόρνο», το οποίο συναντήσαμε και στις 14 Ιουνίου, μετά την οικτρή αποτυχία τής πολιορκίας τής Αμμοχώστου συνεχίζει ως πειρατικό στην ευρύτερη περιοχή. Σαν σήμερα άρπαξε ελληνικό πλοίο κοντά στην Ροζέττα, με πλούσια λεία, αλλά θα το ξανασυναντήσουμε στις 23 Αυγούστου σε παρόμοιες επιχειρήσεις.\n1648.—Οι πολιορκούμενοι Χριστιανοί τού Χάνδακα, αποκρούουν σφοδρή επίθεση των τούρκων και προσπαθούν να επιδιορθώσουν τις ζημιές στα τείχη. Ανοίγονται και νέες στοές από τους εχθρούς κάτω από το κύριο τείχος, όμως και αυτές θα εξουδετερωθούν καθώς επίσης θα συλληφθούν και θα αποκεφαλιστούν οι εργαζόμενοι σε αυτές.\n1685.—Τριακόσιοι τριάντα τέσσερεις Μανιάτες επιβιβάζονται σε 4 Ενετικές γαλέρες και σαλπάρουν γιά την πολιορκημένη Κορώνη.\n.—Την ίδια στιγμή, ο Μοροζίνι με κάποιο τέχνασμα, καταφέρνει τα ξημερώματα να διαλύσει και να εκδιώξει παρακείμενο στρατόπεδο 12.000 τούρκων που σκοπό είχε την ενίσχυση των πολιορκημένων τούρκων τής Κορώνης.\n1686.—Ο Φραγκίσκος Μοροζίνι αποβιβάζει το μεγαλύτερο μέρος των στρατευμάτων του στον όρμο τού Τολού (Πελοπόννησος), με σκοπό την γενική προσβολή τού Άργους το οποίο κατείχαν οι οθωμανοί.\n1687.—Οι Ενετοί καταλαμβάνουν από τους τούρκους την Ναύπακτο.\n1766.—Σημαντικού μεγέθους σεισμός χτυπά την περιοχή τής Θράκης και την Βασιλεύουσα στις 12:30 το μεσημέρι. Το μέγεθός του έφτασε στα 7,7 Ρίχτερ, με επίκεντρο την θάλασσα τού Μαρμαρά. Έπληξε κυρίως περιοχές τής Θράκης και αρκετά την ήδη πληγωμένη από τον σεισμό τής 11ης Μαΐου Κωνσταντινούπολη. Η πόλη Γάνος στην Θράκη ρημάχτηκε κυριολεκτικά, αλλά οι ζημιές έφτασαν από την Καλλίπολη μέχρι την Σμύρνη και την Θεσσαλονίκη.\n1809.—Οι προεστοί τής Ύδρας καταγγέλλουν τον συντοπίτη τους και κουρσάρο Νικόλαο Βρέτα, στον Καπουδάν πασά Χατζή Μεχμέτ, ο οποίος με δύο πλοία του προκάλεσε ανεκδιήγητες συμφορές και ζημιές τόσο στο νησί του, όσο και αλλού. Συνέταιρος τού πειρατή ήταν ο γαμβρός του Αντώνιος Χατζητούκας, μαζί με τον οποίο έσπερναν τον τρόμο στο Αιγαίο.\n1821.—(24-25) «Εκυριεύθη η Πάργα υπό Χριστοφόρου Περραιβού, των τούρκων στρατηγούντος τού Χουσεΐνμπεη εκ Δελβενίου.»\n.—Έγινε μάχη μεταξύ Ελλήνων και τούρκων έξω από το φρούριο τής Κυδωνίας τής Κρήτης. Την μάχη κέρδισαν οι Έλληνες. «Μάχη εις το χωρίον Γαρίπαν έξω τού φρουρίου Κυδωνίας τής Κρήτης. Νίκη Ελλήνων. Ταύτην διεξήγαγον αφ’ ενός οι Β. Χάλης, Α. Φασούλης, Δασκαλάκης, Σήφακας, Ι. Χάλης και Παναγιώτου και αφ’ ετέρου ο Οσμάν πασάς.»\n.—Μία μεγάλη μάχη διεξάγεται στην Μονή Σλάτινας στην Βλαχία (σημ. νότια Ρουμανία), όπου 97 Έλληνες αντιμετώπισαν 1.500 τούρκους επί δύο ημέρες.\n1823.—Νέες μάχες Κρητών με αρχηγούς τους Μανουσέλη, Μανουσογιαννάκη, Δεληγιαννάκη και Τσουδερό, στον Εβλιγιάν τού Ρεθύμνου. Οι Κρήτες επαναστάτες επιτίθενται εναντίον των τούρκων και τους νικούν. «Μάχη εις θέσιν Εβλιγιάν παρά το Ρέθυμνον τής Κρήτης. Μεγάλη νίκη Κρητών ων ηγούντο οι Μανουσέλης, Μανουσογιαννάκης, Δεληγιαννάκης, Τσουδερός κατά Οσμάν πασά.»\n.—Συγκροτείται η πρώτη Ιερά Σύνοδος τής Ελλάδος.\n.—«Άφιξις τουρκικού στρατού εις Ξηροχώριον οδηγουμένου υπό τού Ιουσούφ πασά Περκόφτσαλη.»\n1825.—Τα ελληνικά πλοιάρια στην λιμνοθάλασσα Μεσολογγίου κατορθώνουν και συλλαμβάνουν 7 τουρκικά. «Πλοιαριομαχία εν τη λίμνη τού Βασιλαδίου, νησιδίου τού Μεσολογγίου, καθ’ ην οι Έλληνες εκυρίευσαν επτά τουρκικά πλοιάρια τού Μεχμέτ Ρεσίτ πασά Κιουταχή.»\n.—Η φρουρά τού Μεσολογγίου σε συνεργασία με τον Καραϊσκάκη που επιχειρούσε εκτός των τειχών, εφορμά από τους προμαχώνες εναντίον των τούρκων και τους προξενεί καταστροφές. «Εξήλθε ξιφήρης η φρουρά τού Μεσολογγίου και επετέθη κατά των χαρακωμάτων τού Μεχμέτ Ρεσίτ πασά Κιουταχή, τού Καραϊσκάκη επιτεθέντος εκ των όπισθεν. Κατά την έξοδον ταύτην εφόνευσαν πολλούς και έλαβον πολλά λάφυρα.»\n1828.—«Υπεγράφη εν Αλεξανδρεία μεταξύ τού Ναυάρχου τής Αγγλίας Κόρδιγκτων και τού αντιβασιλέως τής Αιγύπτου Μεχμέτ Αλή, συνθήκη προς αμοιβαίαν απόλυσιν των εν Ελλάδι Αιγυπτίων και Ελλήνων αιχμαλώτων.» Ο Μεχμέτ Αλή αδυνατώντας να συνδράμει τον Ιμπραήμ μετά από την καταστροφή τού στόλου στο Ναβαρίνο, υπέγραψε την περίφημη συνθήκη τής Αλεξάνδρειας στις 25 Ιουλίου 1828, η οποία προέβλεπε την άμεση αποχώρηση τού Ιμπραήμ και των στρατευμάτων του εντός λίγων εβδομάδων.\n1836.—Οι Ιωάννης Κοκκώνης, Γεώργιος Γεννάδιος και Μιχαήλ Αποστολίδης, αποφασίζουν την ίδρυση τής ‘’εν Αθήναις Φιλεκπαιδευτικής Εταιρείας’’.\n1843.—Οι βασιλείς εγκαθίστανται στα βασιλικά διαμερίσματα, στον πρώτο όροφο τού κτηρίου των Ανακτόρων, και οι υπηρεσίες τής Αυλής σε χώρους τού ισογείου που έχουν ολοκληρωθεί, ενώ στο υπόλοιπο συγκρότημα συνεχίζονται οι εργασίες.\n1849.—Υποβολή αιτήματος στην Βουλή τής Ελλάδος γιά εγκατάσταση προσφύγων από τα Επτάνησα στα μέρη που θα επιλέξουν. Ο Γεώργιος Ιωάννου Μεταξάς από την Κεφαλλονιά, είχε καταφύγει στην ελεύθερη Ελλάδα μετά τον επαναστατικό αναβρασμό που επικρατούσε στα Επτάνησα από το 1848, θέλοντας να συνεχίσει τον αγώνα γιά την απελευθέρωσή τους. Στις 25 Ιουλίου 1849, στον Ναύπλιο όπου είχε καταφύγει μαζί με άλλους πρόσφυγες από την Κεφαλλονιά, υπέβαλε προς την «Βουλήν τῆς Ἑλλάδος» αναφορά, ζητώντας να επιτραπεί σε αυτούς να εγκατασταθούν «ἐλευθέρως ὅπου θέλουν». Οι κάτοικοι τής Κεφαλλονιάς είχαν αρχίσει από το 1848 τον αγώνα εναντίον τής Αγγλικής Προστασίας και όσοι εμυούντο στην παρασκευαζόμενη Επανάσταση, ωρκίζοντο «να χύσουν το αίμα τους γιά την αγάπη τής πατρίδος προσπαθώντας να διώξουν τον τύραννο γιά να μείνουν ελεύθεροι». Η εξέγερση όμως απέτυχε και κύματα προσφύγων εισέρρεαν στο Ναύπλιο, την Αθήνα και άλλες πόλεις. Εκείνη την περίοδο σημειώθηκε μεταξύ παλαιών αγωνιστών η τάση ιδρύσεως μυστικών επαναστατικών οργανώσεων, σκοπός των οποίων ήταν η πραγματοποίηση τής Μεγάλης Ιδέας. Κατά την εικοσιπενταετία από την εκλογή τού Καποδίστρια μέχρι την έκρηξη τού Κριμαϊκού πολέμου, ιδρύθηκαν η «Μεγάλη Αδελφότης», ο «Φοίνιξ», ο «Ηρακλής», κ.α. Μεταξύ των μυστικών οργανώσεων εκείνης τής περιόδου υπήρξε και η «Αδελφότης των Ευαγγελιζομένων» που ιδρύθηκε κατά το 1849 και συνέχισε την δράση της πιθανώς μέχρι τις παραμονές τού Κριμαϊκού πολέμου. Ο Γεώργιος Ιωάννου Μεταξάς, υπήρξε από τα σημαντικότερα μέλη αυτής τής οργανώσεως.\n1893.—Εγκαινιάζεται η διώρυγα τής Κορίνθου από τον βασιλέα Γεώργιο Α΄ με μεγάλη επισημότητα. Οι εργασίες γιά την διώρυγα άρχισαν το 1880, από την Διεθνή Εταιρεία τής Θαλασσίου Διώρυγος τής Κορίνθου. Λόγω ελλείψεως κεφαλαίων, το έργο ολοκληρώθηκε από εταιρεία τού Ανδρέα Συγγρού το 1893· έχει μήκος 6.340 μ., πλάτος πυθμένα 21 μ. και στην επιφάνεια τής θάλασσας 25 μ. ενώ το βάθος της είναι 7,50 – 8 μέτρα.\n1896.—(Μακεδονία. ν.ημ.) Το σώμα τού Μπρούφα συγκρούστηκε με τους τούρκους κοντά στο Βλάδοβο.\n1902.—Επί μία εβδομάδα η Κρήτη σείεται από συνεχείς σεισμούς. Στον δε Αποκορώνα, μία ισχυρότατη δόνηση κατάφερε να αποκολλήσει μεγάλους λίθους, οι οποίοι κατέληξαν στην εκεί λίμνη όπως γράφουν οι πηγές.\n1903.—Βούργαροι δολοφονούν πενήντα τούρκους, άγνωστο αριθμό Χριστιανών και καταλαμβάνουν το Κρούσοβο.\n1906.—Μπινής και Παπατζανετέας συνεχίζουν τις εκκαθαριστικές επιχειρήσεις στην λίμνη των Γιαννιτσών. Στην σημερινή επίθεση σε βουργάρικη καλύβα μέσα στην λίμνη, οι δύο καπετάνιοι εξολόθρευσαν 9 λησταντάρτες, αλλά έχοντας και οι ίδιοι μία απώλεια. Αυτή ήταν η τελευταία μεγάλη μάχη τού ήρωα Μακεδονομάχου Εμμ. Μπινή από τα Χανιά τής Κρήτης, ο οποίος τις επόμενες ημέρες αναγκάστηκε να αποχωρήσει αφού καταβλήθηκε από αρρώστιες με πυρετούς λόγω τού νοσηρού κλίματος τής λίμνης. Από το σώμα του έπεσαν ηρωικά στην διάρκεια τού αγώνα τής Πατρίδας οι: Στ. Χαλκιαδάκης, Νικ. Ιωάννου, Αντ. Μαράκης, Γεώργ. Τζανάκης, Κων. Νικολάου, Γεώργ. Γιαννουλάκης, Ευάγγελος Χρήστου, Αθ. Κώστας, Μάρκος Καραμπελιάς, Αθ. Ιωάννου και Γεώργ. Ρουμανιάκης. Αιωνία τους η μνήμη!\n.—Την ίδια ημέρα, ο υπαρχηγός τού Εμμανουήλ Μπινή, Εμμ. Λελεδάκης, ενεργεί καταδρομική επιχείρηση συλλήψεως δύο Ρουμάνων συνεργατών των βούργαρων στο δάσος τού Σκυλιτσίου. Τα δύο αυτά κτήνη, μετέφεραν όλες τις κινήσεις των Ελληνικών σωμάτων στους αιμοδιψείς βούργαρους. Το τέλος τους ήρθε στην λίμνη όπου οδηγήθηκαν από τον ηρωικό Λελεδάκη, και ήταν παραδειγματικό.\n.—Την ίδια μέρα και λίγο μετά την καταστροφή τού Γκορνίτσοβου, ο οπλαρχηγός Παντελής Καρασεβδάς συναντά τους Μπολάνη και Καραβίτη στο όρος λίγο πάνω από το Μορίχοβο. Σκοπός είναι να βρουν κατάλληλους οδηγούς ώστε να χτυπήσουν τους ρουμανίζοντες προδότες τού κουτσοβλάχικου χωριού Πατατσίνα.\n.—Μετά την νοσηλεία του σε ερημοκλήσι κοντά στην πόλη τής Έδεσσας, ο Μακεδονομάχος Γεώργιος Κατεχάκης αναχωρεί για την ελεύθερη Ελλάδα. Ο καπετάν Ρούβας (Κατεχάκης) βρισκόταν στην περιοχή τής Νάουσας από τις αρχές τού 1906 σαν αρχηγός των τοπικών Σωμάτων. Η δύναμη των Ελληνικών Σωμάτων, μετά την αποχώρηση τού υπολοχαγού Μαζαράκη, τους τραυματισμούς και την καταπόνηση των ανδρών, είχε περιοριστεί κατά το τέλος τού 1905. Από την Άνοιξη όμως τού 1906, άρχισε να αυξάνεται. Τριάντα άνδρες υπό τον οπλαρχηγό Εμμανουήλ Μπινή και λίγο αργότερα η άφιξη γιά δεύτερη φορά τού Κωνσταντίνου Γαρέφη, ενίσχυσαν τον αγώνα, σε συνεργασία με τον Κατεχάκη που είχε υπό τις διαταγές του τους οπλαρχηγούς Κατσίγαρη, Σκουνδρή και Σημανίκα. Ατυχώς όμως ο καπετάν Ρούβας τραυματίστηκε σε σύγκρουση με τουρκικό τμήμα στρατού· παρά το ατύχημά του όμως, τα Ελληνικά σώματα συνέχισαν να ελέγχουν την περιοχή και με την αποχώρησή του, τον Ιούλιο, αντικαταστάθηκε από τον Ανθυπολοχαγό πεζικού Ρόκα Νικόλαο (καπετάν Κολιό).\n1907.—Το Ελληνικό κομιτάτο, μετά από την απώλεια δυο ομάδων (Μητρούση και Μακούλη), συγκροτεί νέα ομάδα στην Κεντρική Μακεδονία, με επικεφαλής τον Μακεδονομάχο Γιάννη Κουζάρη.\n1908.—Οργανωμένοι βούργαροι κατσαπλιάδες προσπαθούν να καταλάβουν την πόλη των Γιαννιτσών.\n.—Θριαμβευτική είναι η υποδοχή των Ελληνικών μακεδονικών Σωμάτων στο Μοναστήρι.\n1920.—Ημερομηνία θανάτου τού λογοτέχνη και χρονογράφου μας, Ιωάννη Κονδυλάκη. Γεννήθηκε στην μαρτυρική Βιάννο τής Κρήτης στα 1861.\n.—(ν.ημ.) Κατάληψη τής Ανατολικής Θράκης. Με εντολή των Συμμάχων, η Ελληνική Στρατιά Δ. Θράκης (9η και 19η Μεραρχίες) και η Μεραρχία Σμύρνης έκαναν συνδυασμένη επιχείρηση στην Ανατολική Θράκη, με σκοπό να καταστείλουν το Κίνημα τού νεότουρκου Συνταγματάρχη Τζαφέρ Ταχιάρ (Διοικητή Α’ ΣΣ), ο οποίος αρνιόταν να δεχτεί την Συνθήκη τού Μούδρου γιά την τουρκία. Μετά την κατάληψη τής Αδριανουπόλεως (12/25 Ιουλίου), η επιχείρηση στέφθηκε με επιτυχία. Με την εύθραυστη Συνθήκη των Σεβρών που ακολούθησε, υποτίθεται ότι ολόκληρη η Θράκη έως τα όρη τής Τζάλτζας παραχωρήθηκε στην Ελλάδα, ενώ η Κωνσταντινούπολη και τα Στενά κηρύχτηκαν ελεύθερη ζώνη ελεγχόμενη από τους «Συμμάχους».\n1921.—Οι Ελληνικές δυνάμεις στο Μέτωπο Μ. Ασίας συνάπτουν μάχες αναγνωρίσεως.\n.—Οι τούρκοι αναχαιτίζουν επίθεσή μας στο Αλτικιούκ.\n1922.—Η Ελληνική Στρατιά στην Μ. Ασία μάχεται με περιπόλους και με δράση πυροβολικού.\n1924.—(24-25/7) Μετά την παραίτηση τού Αλέξανδρου Παπαναστασίου, την κυβέρνηση αναλαμβάνει το κόμμα τού Θεμιστοκλή Σοφούλη. Και αυτή όμως έχει την ίδια πορεία και δηλώνει παραίτηση στις 7 Οκτωβρίου.\n.—Ημερομηνία γεννήσεως στα Φάρασα τής αγιοτόκου Καππαδοκίας, τού Αγίου τής Εκκλησίας μας, Γέροντος Παϊσίου.\n1929.—Ψηφίζεται από την Βουλή επί πρωθυπουργίας Ελευθέριου Βενιζέλου, ο νόμος 4229, «Περί μέτρων ασφαλείας τού κοινωνικού καθεστώτος και προστασίας των ελευθεριών». Έμεινε γνωστός ως «Ιδιώνυμο» και είχε στόχο, κατά την ρήση τού Βενιζέλου, «να διώξει την Γ΄ Διεθνή και τας μπολσεβικικάς αρχάς αυτής, την καταστολή τής κομμουνιστικής προπαγάνδας και δράσεως και όχι τον κομμουνισμό ως ιδέα».\n1941.—Ο Ιταλός ναύαρχος Inigo Campioni αναλαμβάνει επίσημα κυβερνήτης των Δωδεκανήσων και καλεί όλους τους θρησκευτικούς αρχηγούς και προκρίτους γιά συνομιλία.\n1942.—Αντάρτες τής Εθνικής Αντιστασιακής οργανώσεως ΠΑΟ, επιτίθενται σε βούργαρους στην Ροδόπολη του Νομού Σερρών. Συνέλαβαν δύο αιχμαλώτους.\n1943.—Άνδρες τής Εθνικής Αντιστασιακής οργανώσεως ΠΑΟ, ρημάζουν βουργάρικη διλοχία στα Πλατανάκια Κερκίνης. Οι βάρβαροι είχαν 41 νεκρούς, χάνοντας και άλλους 57, τους οποίους αιχμαλώτισαν οι αντάρτες μας.\n.—Οἱ Γερμανοὶ μὲ συντονισμένη ἐπίθεση ἀποκλείουν κάθε δυνατὴ ἔξοδο ἀπὸ τὸ χωριὸ Μουσιώτιτσα τῆς Ἠπείρου. Στὶς 25η Ἰουλίου, ἡμέρα Κυριακή, καὶ ὥρα 9η πρωινή, ξεκίνησε ἡ γερμανικὴ συντονισμένη ἐπίθεση ἀπό τέσσερα περιφερειακὰ σημεῖα, μὲ τέσσερεις ὁμάδες στρατοῦ καὶ μὲ ἀπώτερο στόχο νὰ ἀποκλειστῇ ἐντελῶς ἡ ἔξοδος ἀπό τὸ χωριό.\n.—Οι Γερμανοί, συλλαμβάνουν και εκτελούν τον ιερέα τού Κωσταραζίου Καστοριάς, Άνθιμο Γαλάνη.\n.—Εκτελέστηκαν από τους Γερμανούς στο Ορεινό Πωγωνίου δύο Χιμαριώτες, που η μοίρα τους ήταν ν’ αφήσουν την τελευταία τους πνοή στον κάμπο τού Ορεινού και τα οστά τους στο νεκροταφείο τού Ορεινού. Ήταν ο Ανδρέας Λάμπρης ετών 35 και ο Διογένης Καίσαρης ετών 32 από το Κούδες τής Χιμάρας. Ο Ανδρέας άφησε ορφανά τρία ανήλικα παιδιά και την γυναίκα του έγκυο στο τέταρτο, ο δε Διογένης άφησε δύο ορφανά. Οι δύο άνδρες μετέφεραν τρόφιμα γιά την κτηνοτροφική τους μονάδα, όταν τους σταμάτησαν οι Γερμανοί θεωρώντας ότι τα προόριζαν γιά εφοδιασμό ανταρτών. Τους συνέλαβαν και τους μετέφεραν στο χωριό Ορεινό όπου παρέμειναν γιά λίγες μέρες. Διοικητής των Γερμανών κατά πάσα πιθανότητα ήταν ο Κουρτ Βαλχάιμ, μετέπειτα Γ.Γ. τού Ο.Η.Ε. Κρατήθηκαν έως τις 25/7, οπότε η Γερμανική μονάδα έλαβε εντολή μετακινήσεως. Τότε αποφασίστηκε η εκτέλεσή τους. Οι γυναίκες τού Ορεινού τους μοιρολόγησαν σαν δικούς τους ανθρώπους και η κηδεία έγινε την επομένη 26/7 από όλο το χωριό. Μοιρολογώντας μία γερόντισσα έδωσε την κατάρα της στους Γερμανούς που σκότωσαν αθώους. Μισό σχεδόν αιώνα μετά, οι απόγονοι των εκτελεσμένων Χιμαριωτών, ήλθαν στο Ορεινό γιά την ανακομιδή των λειψάνων. Δισέγγονος τού Ανδρέα Λάμπρη είναι ο ποδοσφαιριστής τού Παναθηναϊκού, Σωτήρης Νίνης.\n.—Οι βάρβαροι και απολίτιστοι Ιταλοί διενεργούν επίθεση στο χωριό Αγία Τριάδα τής Ηπείρου. Πυρπόλησαν οικίες και προέβησαν σε εκτελέσεις 3 ανθρώπων, ενώ, τον Σεπτέμβριο τής ίδιας χρονιάς, οι Γερμανοί επανέλαβαν τα ίδια με τους συμμάχους τους αφήνοντας πίσω κι’ άλλους εκτελεσμένους.\n1944.—Υποκύπτοντας στα βασανιστήρια που τον υπέβαλαν όργανα τού ΕΑΜ, άφησε την τελευταία του πνοή ο ιερέας Ανάργυρος Κασούτσας. Τον είχαν απαγάγει την νύχτα τής 24ης Ιουλίου, οδηγώντας τον στο Γαλαξείδι και υποβάλλοντάς τον σε αφάνταστα μαρτύρια. Μετά τον θάνατό του δεν σεβάστηκαν τον νεκρό, όπου ενώ αρχικά τον έθαψαν, στην συνέχεια τον ξέθαψαν και αφού τον κομμάτιασαν, τον πέταξαν στην θάλασσα μέσα σε ένα σακί. Το ταλαιπωρημένο σκήνωμα βρέθηκε από ψαράδες…\n.—Κομμουνιστές αντάρτες τού ΕΛΑΣ, απήγαγαν τον ιερέα τού χωριού Παναγίτσας τής Ι. Μ. Εδέσσης και Πέλλης, Δημήτριο Μουστίκο, τον οποίο εκτέλεσαν έξω από το χωριό.\n1946.—Σε ενέδρα που έστησαν κομμουνιστές στην οδό που συνδέει την Λάρισα με την Αγιά, σκοτώθηκαν εφτά στρατιώτες με επί κεφαλής τον λοχαγό πυροβολικού Δημήτριο Κυριακόγκωνα. Ο Δημήτριος Κυριακόγκωνας είχε διακριθεί στον πόλεμο τού 1940-41 σε πάρα πολλές μάχες, ενώ σημείωσε εθνική δράση και στην Μέση Ανατολή. Ως συνήθως, γιά να καλύψουν το έγκλημά τους οι φονιάδες, τον κατηγόρησαν γιά δήθεν «δωσίλογο».\n1947.—Τεράστια δύναμη κομμουνιστών επιτέθηκε και κατόπιν εισήλθε στην πόλη των Γρεβενών. Συντονισμένη επιχείρηση των Εθνικών Δυνάμεων, μετά από πολύ προσπάθεια, θα καταφέρει να τους εκδιώξει, σώζοντας την πόλη και τους κατοίκους.\n.—Μητρόπολις Ναυπακτίας και Ευρυτανίας. Ενώ ο πατήρ Θεοφάνης έψαλλε τον εσπερινό, ξαφνικά εισέβαλαν στον ναό μερικοί συμμορίτες κομμουνιστές και τον διέταξαν να διακόψει την ακολουθία και να τους ακολουθήσει. Εκείνος σαν να μην άκουσε συνέχισε τις δεήσεις του. Τελείωσε και βγήκε. Οι συμμορίτες τον περίμεναν. Τον έφεραν στην περιοχή «Κληματσίδα», έξω απ’ το χωριό, όπου χόρτασαν την μανία τους βασανίζοντάς τον φοβερά και τέλος τον σκότωσαν με μιά σφαίρα στο κεφάλι. Το λείψανό του τ’ άφησαν εκεί, άταφο και πεταμένο, γιά να γίνει τροφή στα όρνια και στ’ αγρίμια. Βρέθηκαν όμως ευλαβικά χέρια να το σκεπάσουν με λίγο χώμα και πιστά χείλη γιά να πουν γιά το φθαρτό σώμα το «γῆ εἷ καὶ εἰς γῆν ἀπελεύσει».\n1952.—Ημέρα Κυριακή. Ο βουργάρικος στρατός έλαβε θέση μάχης στην όχθη επί των εδαφών του, ενώ στρατιωτικά του τμήματα καταλαμβάνουν την νησίδα «Γ» τού Έβρου.\n1955.—Η Ελλάδα προσέφυγε γιά δεύτερη φορά στον Ο.Η.Ε. με θέμα το Κυπριακό.\n1959.—Στὸν Πειραιᾶ (στὴν ὀδὸ Φίλωνος καὶ Γεωργίου Α΄), ἔρχεται στὸ φῶς μετὰ ἀπὸ αἰῶνες σιωπῆς τὸ εὑμεγέθες (2,35 μ.) χάλκινο ἄγαλμα τῆς Θεᾶς Ἀθηνᾶς, στῆς ὁποίας τὴν ἀγκαλιὰ ἦταν τοποθετημένο τὸ μικρότερου μεγέθους (1,55 μ.) χάλκινο ἄγαλμα τῆς Θεᾶς Ἀρτέμιδος. Στὸν ἴδιο μικρὸ χῶρο, διαστάσεων 12 σχεδὸν τετραγωνικῶν μέτρων, βρέθηκε ἀκόμη ἕνα χάλκινο ἄγαλμα τῆς Θεᾶς Ἀρτέμιδος, μεγαλυτέρου μεγέθους (1,94 μ.), ἕνα χάλκινο τραγικὸ προσωπεῖο καὶ μία μαρμάρινη ἑρμαϊκὴ στήλη. Ἡ μεγάλη ἀρχαιολογικὴ ἀνακάλυψη τῶν «Θησαυρῶν τοῦ Πειραιᾶ», συζητήθηκε πολὺ καὶ ἀπασχόλησε γιὰ καιρὸ τὸν πνευματικὸ κόσμο, τόσο γιὰ τὴν χρονολόγηση τῶν εὑρημάτων καὶ τὴν προέλευσή τους, ὅσο καὶ γιὰ τὶς συνθῆκες ὑπὸ τὶς ὁποῖες θάφτηκαν.\n1962.—Γίνονται γνωστά τα επεισόδια μεταξύ Αρχών και αγροτών παραγωγών στο Ηράκλειο τής Κρήτης. Οργανωτής των επεισοδίων είναι ο κομμουνιστής βουλευτής Λ. Κύρκος, ο οποίος δεν δίστασε να έρθει στα χέρια με τον Νομάρχη Ηρακλείου Νταουντάκη.\n1965.—Σάλο προκαλεί η δημοσίευση επιστολής τής Μαργαρίτας Παπανδρέου προς τον δημοσιογράφο Ντιού Πίρσον στην «Ουάσιγκτον Ποστ», με τον τίτλο, «Η αγωνία τού κ. Παπανδρέου. Οι βασιλείς επεδίωξαν να τον ανατρέψουν, συνδέοντας τον γυιό του με παραστρατιωτική οργάνωση». Η αντιπολίτευση κατηγορεί την οικογένεια Παπανδρέου ότι υποκινεί αμερικανική ανάμιξη.\n1967.—Απεβίωσε ο σημαντικός Έλληνας ζωγράφος Κωνσταντίνος Παρθένης. Αυστηρός και αινιγματικός, ο μοναχικός Κωνσταντίνος Παρθένης έθετε ως επίκεντρο τής τέχνης του την πνευματικότητα. Κατάφερε να είναι μοντέρνος, χωρίς να χάνει την ελληνικότητά του, η οποία διαπνέει το έργο του, διακριτικά και όχι κραυγαλέα. Εξ ίσου σπουδαία με το έργο του, είναι και η παρέμβαση που έκανε ως καθηγητής στην Σχολή Καλών Τεχνών, στην οποία και δίδαξε επί 18 χρόνια.\n.—(25-26) Ιστορική συνάντηση τού Πάπα Παύλου Στ΄ με τον Οικουμενικό Πατριάρχη Αθηναγόρα στο Φανάρι.\n1968.—Υπογράφεται σύμβαση τού Ε.Ι.Ρ. με την ιταλική PAGE EUROPA S.P.A γιά την δημιουργία σύγχρονου τηλεοπτικού δικτύου στην Ελλάδα. Τοποθετούνται δεκαεπτά κέντρα εκπομπής, με συνολική δαπάνη 16 εκατομμύρια δολάρια.\n1969.—Ο Άρειος Πάγος δέχεται το μαγνητόφωνο ως μέσο αποδείξεως στα δικαστήρια.\n1974.—Αρχίζει νέος κύκλος συνομιλιών με την τουρκία στην Γενεύη, έχοντας ως θέμα το Κυπριακό.\n1978.—Οι Η.Π.Α. αποφασίζουν την άρση τού αποκλεισμού (εμπάργκο) προς την τουρκία. Ο αποκλεισμός είχε επιτευχθεί χάρις στην πρωτοβουλία τής Ελληνικής κοινότητας στην Αμερική, όταν οι τούρκοι χρησιμοποίησαν αμερικανικά όπλα γιά την εισβολή στην Κύπρο.\n1980.—Μολυσμένα εμφιαλωμένα νερά κυκλοφορούν στην Ελλάδα, με κίνδυνο να προκληθούν επιδημίες.\n1990.—Ο Τύπος τής εποχής, έχει σε πρωτοσέλιδα την είδηση κλητεύσεως στον ανακριτή (ο οποίος διερευνά το σκάνδαλο Κοσκωτά), των υπουργών τού Πα.Σο.Κ Μένιου Κουτσόγιωργα, Γεώργιου Πέτσου και Δημήτρη Τσοβόλα.\n1991.—Ο πρωθυπουργός Κωνσταντίνος Μητσοτάκης επιστρέφει από επίσημο ταξίδι στην Μόσχα. Σε συνομιλίες του με την ηγεσία τής τότε Σοβιετικής Ενώσεως, συμφώνησε με τον Μιχαήλ Γκορμπατσόφ γιά την ανάγκη διατηρήσεως τής ακεραιότητας των συνόρων στην Ευρώπη γενικότερα, και στην Γιουγκοσλαβία ειδικότερα. Ελάχιστους μήνες αργότερα (8 Δεκεμβρίου 1991), η μέχρι πρότινος κραταιά Σοβιετική Ένωση θα διαλυθεί..\n1992.—Γίνεται η επίσημη τελετή ενάρξεως των 25ων Ολυμπιακών Αγώνων στην Βαρκελώνη, οι οποίοι ολοκληρώθηκαν στις 9 Αυγούστου. Συμμετείχαν 9.367 αθλητές και αθλήτριες από 169 χώρες σε 25 αθλήματα. Έλαβαν μέρος όλα τα κράτη – μέλη τής Δ.Ο.Ε. Η Γερμανία εμφανίστηκε ενωμένη. Γιά πρώτη φορά έλαβε μέρος η ομάδα τής CIS (Ένωση Πρώην Σοβιετικών Δημοκρατιών) ενώ Εσθονία, Λετονία και Λιθουανία κατέβηκαν ξεχωριστά.\n1993.—Η οργάνωση «Παρατηρητήριο τού Ελσίνκι» (Helsinki Watch), εκφράζει την ανησυχία της γιά την κακομεταχείριση Ελλήνων Βορειοηπειρωτών στην αλβανία και αλβανών στην Ελλάδα.\n1994.—Με βούλευμά του, το Συμβούλιο Εφετών αίρει το τραπεζικό απόρρητο γιά τους λογαριασμούς, που διατηρούν στην Ελλάδα οι Κωνσταντίνος Μητσοτάκης, Νίκος Γεωργιάδης, Ηρακλής Μαθιόπουλος και Μιχάλης Καμμένος, οι οποίοι εμπλέκονται στην υπόθεση τής ΑΓΕΤ.\n1995.—Πέθανε η ηθοποιός Αλίκη Γεωργούλη.\n1997.—Στην ομόφωνη απόφαση να προσαρμοστεί η ελλαδική νομοθεσία στο πλαίσιο τής Κοινοτικής Οδηγίας γιά την απελευθέρωση τής αγοράς τής ηλεκτρικής ενέργειας, καταλήγει η Κυβερνητική Επιτροπή.\n2001.—Στα Σκόπια, διαδήλωση φανατισμένων κατοίκων επιτίθεται στην Ελληνική πρεσβεία και καίει την Σημαία μας. Μεταξύ άλλων ανθελληνικών συνθημάτων, ούρλιαξαν και το: «μάς πήρατε το όνομα και την σημαία» (!..)\n2002.—Συλλαμβάνεται και ομολογεί ο 42χρονος Πάτροκλος Τσελέντης, γνωστός στους κόλπους τής οργανώσεως 17Ν ως “Αλέκος” ή “Ταινίας”, γιά συμμετοχή στην τρομοκρατική οργάνωση. Οι κατηγορίες εναντίον του είναι βαριές: συμμετοχή στην “17Ν”, κατασκευή-προμήθεια και κατοχή εκρηκτικών υλών, ληστεία μετά φόνου στα Πετράλωνα, ανθρωποκτονία από κοινού και κατά συρροή καθώς και πρόκληση εκρήξεως. Ο Τσελέντης φερόταν από τους πιό σκληρούς τού εκτελεστικού πυρήνα τής 17Ν και μάλιστα από τους πρώτους τής δεύτερης γενιάς τρομοκρατών τής 17Ν.\n2003.—Κλιμάκια τού ΣΔΟΕ ξεκινούν σαρωτικούς ελέγχους, με κύριο πυρήνα δράσεως τον εντοπισμό κρουσμάτων αισχροκέρδειας στις τουριστικές περιοχές και την εξάρθρωση τού κυκλώματος των κερδοσκόπων οπωροπωλών (…)\n2011.—Απεβίωσε ο Έλληνας -Κύπριος στην καταγωγή – σκηνοθέτης Μιχάλης Κακογιάννης. Πολλές ταινίες του με ηθοποιούς Έλληνες αλλά και γνωστούς και καταξιωμένους ηθοποιούς των Η.Π.Α. και τής Ευρώπης, διαγωνίστηκαν και προβλήθηκαν στα εγκυρότερα φεστιβάλ παγκοσμίως και απέσπασαν πολλά βραβεία και τιμητικές διακρίσεις. Όταν οι τούρκοι εισέβαλαν στην Κύπρο το 1974, συγκλονισμένος και μη γνωρίζοντας άλλον τρόπο να «πολεμήσει», έσπευσε στην Κύπρο από την Ιρλανδία όπου βρισκόταν, γιά να καταγράψει τα γεγονότα. Μαζί με έναν εικονολήπτη και έναν ηχολήπτη, ο Μιχάλης Κακογιάννης κινηματογράφησε ένα μοναδικό ντοκουμέντο τής κυπριακής τραγωδίας: τον «Αττίλα 74».\nΠροηγούμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ-24 ΙΟΥΛΙΟΥΕπόμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ-26 ΙΟΥΛΙΟΥ


ΤΜΗΜΑΤΑ TOEFL- ibt\nΤα κέντρα applestars προσφέρουν 3 διαφορετικά προγράμματα για την προετοιμασία TOEFL-iBT ανάλογα με το επίπεδο των σπουδαστών.\n1. Pre-TOEFL, πρόγραμμα που απευθύνεται σε όσους θέλουν να συμμετέχουν στις εξετάσεις αλλά το επίπεδό τους δεν τους επιτρέπει να πετύχουν το απαιτούμενο σκορ. Σε αυτό το πρόγραμμα καλύπτονται αρχικά οι ελλείψεις στη γραμματική και το βασικό λεξιλόγιο ώστε να μπορεί ο ενδιαφερόμενος να παρακολουθήσει το επόμενο επίπεδο που είναι το TOEFL course.\n2. TOEFL course, πρόγραμμα που απευθύνεται σε σπουδαστές που έχουν ένα καλό επίπεδο στην Αγγλική και θέλουν να αποκτήσουν γνώσεις και εμπειρία που θα τους βοηθήσουν να πετύχουν ένα υψηλό σκορ στις εξετάσεις. Το TOEFL course μπορεί να συνδυαστεί με προγράμματα μικτής εκπαίδευσης (blended learning) καθώς και με προγράμματα e-learning.\n3. Part-time TOEFL, το σύντομο αυτό πρόγραμμα απευθύνεται σε όσους έχουν ένα πολύ καλό επίπεδο στη γλώσσα και ουσιαστικά θέλουν να κατανοήσουν το υλικό του ΤΟEFL-iBT και να κάνουν πρακτική εξάσκηση. Το Part-time TOEFL μπορεί να συνδυαστεί με προγράμματα μικτής εκπαίδευσης (blended learning) καθώς και με προγράμματα e-learning.


Άλουκσνε - Βικιπαίδεια\n14,27 km² και 10,68 km²\nΗ Άλουκσνε (λετονικά: Alūksne προφορά (βοήθεια·πολυμέσα), γερμανικά: Μαρίενμπουργκ (Marienburg)) είναι πόλη και έδρα δήμου της βορειοανατολικής Λετονίας, κοντά στα σύνορα με την Εσθονία και τη Ρωσία. Βρίσκεται στο μυχό της ομώνυμης λίμνης και έχει πληθυσμό 7.982 κατοίκους σύμφωνα με επίσημη εκτίμηση για το 2016.\nΠρωτοκατοικήθηκε από φινλανδικούς λαούς ενώ κατά τον 8ο αιώνα μετοίκησαν εκεί λετονικά φύλα. Από τα φύλα προέρχεται και το όνομά της το οποίο είναι παραφθορά του olūksna, που σήμαινε «η άνοιξη στο δάσος». Κατά το 1342 την περιοχή κατέλαβαν Γερμανοί σταυροφόροι, οι οποίοι και έχτισαν το κάστρο Μαρίενμπουργκ στο νησί που υπάρχει στη λίμνη, και το οποίο υπήρξε έδρα του Τάγματος των Τευτόνων Ιπποτών. Γύρω από το κάστρο δημιουργήθηκε μία πόλη, η οποία κατελήφθη από τον Ρώσο Ιβάν Δ' τον Τρομερό το 1560. Το 1629 η πόλη περιήλθε στους Σουηδούς. Στο σημερινό Μουσείο της πόλης, ο Έρνστ Γκλυκ ίδρυσε το 1683 το πρώτο σχολείο της λετονικής γλώσσας. Ο Γκλυκ ήταν και ο πρώτος που μετέφρασε τη Βίβλο στα λετονικά. Το 1702, κατά τη διάρκεια του Μεγάλου Βόρειου Πολέμου η περιοχή επανακαταλήφθηκε από τους Ρώσους, οι οποίοι και έδιωξαν όλους τους κατοίκους και τον Γκλυκ. Το νησί που υπάρχει στη λίμνη ονομάζεται Πιλς (δηλαδή Κάστρο) ή νήσος Μαρία, προς τιμήν της Παναγίας. Το κάστρο χρησιμοποιείται σήμερα σαν ανοιχτό θέατρο.\nΕπίσημη ιστοσελίδα της Άλουκσνε (Αγγλικά)\nΣτο λήμμα αυτό έχει ενσωματωθεί κείμενο από το λήμμα Alūksne της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Άλουκσνε&oldid=7347045"\nΤελευταία τροποποίηση 17:40, 28 Δεκεμβρίου 2018.


Η νέα σειρά καθαρισμού της Nivea, Creme Care «κλείνει» μέσα της μια ιστορία αγάπης…από τα παλιά, με τη κλασική Nivea Creme να αποτελεί μοναδική πηγή έμπνευσης για τη καθημερινή περιποίηση του προσώπου μας. Αν και εσύ, όπως εγώ, αγαπάς και δεν αποχωρίζεσαι ποτέ την αγαπημένη (μαμά) κρέμα, τότε σίγουρα θα λατρέψεις τα νέα προϊόντα Creme Care.\nΗ περιποιητική «κληρονομιά» και η ιστορία της Nivea, κρύβεται νοσταλγικά μέσα στις μπλε συσκευασίες της νέας σειράς Creme Care, θυμίζοντας πως οι σχέσεις ζωής μένουν αναλλοίωτες μέσα στο χρόνο και αποτελούν πάντα πηγή έμπνευσης. Τα τρία προϊόντα της νέας σειράς έρχονται να ικανοποιήσουν τις διαφορετικές συνήθειες των γυναικών και μέσα από μια μοναδική εμπειρία, αναβιώνουμε όλα εκείνα τα συναισθήματα που μας θυμίζουν κάτι από τα παλιά. Εσύ δεν έχεις παρά να επιλέξεις τον ιδανικό «σύμμαχο» για το καθαρισμό του προσώπου σου και να αφεθείς στο περιποιητικό «άγγιγμα» της Nivea.\nΗ νέα σειρά καθαρισμού προσώπου Nivea, χάρη στο μοναδικό συνδυασμό συστατικών που περιέχει, καθαρίζει αποτελεσματικά ενώ παράλληλα σέβεται τη φυσική ισορροπία της επιδερμίδας μας. Η ενυδατική πανθενόλη, το περιποιητικό Eucerit, σε συνδυασμό με το διαχρονικό άρωμα της κλασικής κρέμας Nivea, έρχονται να μας «ξυπνήσουν» όλες εκείνες τις αναμνήσεις των παιδικών μας χρόνων, υπενθυμίζοντας μας πως η καθαριότητα του προσώπου μας μπορεί να γίνει με το πιο «τρυφερό» και περιποιητικό τρόπο. Τον τρόπο της Nivea.\nΛάτρεψα τα νέα Creme Care μαντηλάκια ντεμακιγιάζ, αφού αποτελούν για μένα την ιδανική επιλογή για κάθε στιγμή της ημέρας. Εμπλουτισμένα με περιποιητική λοσιόν Nivea αφαιρούν αποτελεσματικά ακόμη και το επίμονο μακιγιάζ, αφήνοντας την επιδερμίδα μου καθαρή και ενυδατωμένη. Είναι απίστευτα τρυφερά με το δέρμα μου και φυσικά μυρίζουν τέλεια.\nΕξαιρετικό το Creme Care το γαλάκτωμα καθαρισμού. Με ιδιαίτερα πλούσια υφή, καθαρίζει το πρόσωπο αποτελεσματικά από μακιγιάζ και ρύπους. Σαν χάδι περιποιείται την επιδερμίδα, την ενυδατώνει και την αρωματίζει όπως μόνο η Nivea ξέρει.\nΤέλος, η Creme Care κρέμα καθαρισμού είναι για μένα το ιδανικό προϊόν. Αφαιρείται με νερό και είμαι σίγουρη ότι φροντίζω σωστά το πρόσωπό μου. Καθαρίζει σε βάθος, απομακρύνοντας ρύπους, σκόνη, νεκρά κύτταρα και περιττό σμήγμα ενώ αφήνει το πρόσωπό μου μοναδικά απαλό. Το αγαπώ αυτό το προϊόν, είναι η καθημερινή μου ρουτίνα καθαρισμού.\nΤόσο απλά, τόσο αληθινά, η Nivea «κλείνει» μέσα της μια ιστορία αγάπης… από τα παλιά!\nPrev post: New products by…#AmwayNext post: Πολύχρωμες ομορφιές…#Fresh Line


''Η Γέφυρα έχει στόχους και όνειρα''! Ο Ροδίτης Χρήστος Καταβαίνης μίλησε για τη μεταγραφή του στη Γέφυρα και τους στόχους του τη νέα αγωνιστική περίοδο - www.12sports.gr\n10:09 | Τετ 22 Αυγ, 2018\nΟ Ροδίτης Χρήστος Καταβαίνης μίλησε για τη μεταγραφή του στη Γέφυρα και τους στόχους του τη νέα αγωνιστική περίοδο\nΤις πρώτες του δηλώσεις μετά τη συμφωνία του με τον Κ.Σ. Γέφυρας έκανε ο Χρήστος Καταβαίνης. Ο πρώην αθλητής του Ιπποκράτη Κω, του Διαγόρα και της ομάδας U20 του Ηρακλή είπε χαρακτηριστικά στο 12sports: «Είμαι πολύ ενθουσιασμένος που ήρθα στη Γέφυρα, που είναι μια ομάδα με όνειρα και στόχους. Ευχαριστώ τη διοίκηση του σωματείου για την εμπιστοσύνη που μου έδειξε και θα προσπαθήσω να εκμεταλλευτώ την παρουσία μου εκεί και να βοηθήσω το μέγιστο. Η σκληρή δουλειά άρχισε από την προετοιμασία, προκειμένου να παρουσιαστούμε έτοιμοι στην έναρξη της αγωνιστικής περιόδου. Εύχομαι οι φίλαθλοι μας να αγκαλιάσουν την φετινή προσπάθεια και να μας στηρίξουν όσο περισσότερο γίνεται».


«Έτσι μου βούτηξε 200.000 ευρώ ο Μένιος»! Της κακομοίρας στη δίκη-σίριαλ με Αλεξανδράτου κατά Φουρθιώτη - BadBoy.gr\nHome / ΚΟΙΝΩΝΙΑ / LIFESTYLE / «Έτσι μου βούτηξε 200.000 ευρώ ο Μένιος»! Της κακομοίρας στη δίκη-σίριαλ με Αλεξανδράτου κατά Φουρθιώτη\n«Έτσι μου βούτηξε 200.000 ευρώ ο Μένιος»! Της κακομοίρας στη δίκη-σίριαλ με Αλεξανδράτου κατά Φουρθιώτη\nΑδυνατισμένη και με κοντό ξανθό μαλλί η Τζούλια – Ο Φουρθιώτης δεν εμφανίστηκε στην αίθουσα λόγω των προβλημάτων στο ισχίο του\nΟταν η πρόεδρος τη ρώτησε γιατί δεν άλλαξε τον κωδικό του χρηματοκιβωτίου, δήλωσε «αφελής», προσθέτοντας πως δεν πίστεψε πως θα μπορούσε να την κλέψει. «Οταν έγινα γνωστή μέσα από τα καλλιστεία του AΝΤ1, ήρθαν διάφοροι της προσκολλήσεως, μεταξύ αυτών και ο Φουρθιώτης. Αρχικά είχα μάνατζερ τον Σπύρο Ρέβη και μου λέει “θα πάρουμε και ένα παιδί για όλες τις δουλειές”, και έφερε τον Μένιο. Υπογράψαμε συμφωνητικό, έπαιρναν τα ποσοστά τους, πάντα μαζί σε όλα στις δουλειές ήμασταν» εξήγησε η Τζούλια Αλεξανδράτου.\nΟ Δημήτρης Σειρηνάκης\nΗ δίκη έχει διακοπεί για τις αρχές Απριλίου, οπότε αναμένεται να καταθέσει ο μάνατζερ της Τζούλιας Αλεξανδράτου Σπύρος Ρέβης. Ωστόσο, ο παρουσιαστής δεν θα παραστεί στο δικαστήριο, αφού θα είναι χειρουργημένος, παρά την επιθυμία της έδρας για κατ’ αντιπαράσταση εξέτασή του με το μοντέλο.


Εργασία: Μάρκετινγκ και επικοινωνίας Αττική - Σεπτέμβρης 2021 (Tώρα πρόσληψη!) - Jooble\nΕργασία Μάρκετινγκ και επικοινωνίας Αττική\n...δυναμικού. Επιθυμητά προσόντα: Απαραίτητη προϋπηρεσία 3 έτη σε αντίστοιχη θέση. Ικανότητα Άριστης Επικοινωνίας και Διοίκησης Ανθρώπινου Δυναμικού . Άνεση στις Δημόσιες Σχέσεις και Αφοσίωση στην Εξυπηρέτηση Πελατών . Πτυχίο ΑΕΙ ή...\nΘέση Επικοινωνίας - What’s up Student - Πωλήσεις


Carretera De Binissafullet, 64, Sant Lluis, Ισπανία\nΤο Binissafullet Vell είναι 3 αστέρων και παρέχει δωρεάν ιδιωτικό χώρο στάθμευσης αυτοκινήτων, ειδική αίθουσα καπνίσματος και τουριστικό γραφείο. Το designer ξενοδοχείο αποτελεί παράδειγμα αρχιτεκτονικής σε πρωτότυπο στιλ στην πόλη Sant Lluis.\nΜινόρκα είναι περίπου 26 χλμ μακριά από το κατάλυμα. Το κατάλυμα απέχει 3 χλμ από το κέντρο της πόλης.\nΑυτό το ξενοδοχείο έχει 8 δωμάτια όπως και οικογενειακή σουίτα και δίκλινο δωμάτιο εξοπλισμένα με τηλεόραση με επίπεδη οθόνη, ιδιωτικό μπαλκόνι, προσωπικό υπολογιστή, hi-fi και απευθείας τηλεφωνική γραμμή. Όλα τα μπάνια προσφέρουν μπανιέρα, ντους και σεσουάρ.\nΠροσφέροντας επιλογή γευμάτων, τα Sa Musclera βρίσκονται περίπου 1000 μέτρα μακριά.\nΤο Binissafullet Vell είναι περίπου 5 χλμ μακριά από το αεροδρόμιο Mahon.\nΟι δραστηριότητες αναψυχής στο Binissafullet Vell περιλαμβάνουν εποχική εξωτερική πισίνα και εξέδρα στον ήλιο. Το Binissafullet Vell προσφέρει αθλητικές δραστηριότητες όπως κατάδυση (scuba diving), κανό και πεζοπορία.\nΓια Μεγαλύτερα παιδιά/ενήλικες προσφέρεται επιπλέον κρεβάτι στην τιμή των EUR 66 ανά άτομο για διανυκτέρευση.\nΈνα παιδί κάτω των 12 ετών μπορούν να μείνουν στην τιμή των EUR 38 ανά νύχτα/άτομο σε ένα επιπλέον κρεβάτι.\nBinissafullet Vell, Ισπανία\nBeach in Γλυφάδα – website\nCaramel Grecotel Boutique in Ρέθυμνο – website\nGrand Dauphine in Τουλόν – website\nGarbi Cala Millor in Cala Millor (Mallorca) – website\nFontana Plaza in Τορεβιέχα – website\nCentro Paolo Vi in Μπρέσια – website\nDaria Dworek Mysliwski in Λοτζ – website\nPatrizia in Moena – website\nRevera in Κερί – website\nEpicharis Studios in Βαθύ – website\nAlqueria De in Burguillos – website\nDes Adrets in Les Adrets-de-l'Esterel – website


Παράπονο και παραδοχή | ebasket.gr\nΚεντρική Basket League Παναθηναϊκός Παράπονο και παραδοχή\nΠαράπονο και παραδοχή\nΔημοσίευση στις 14/06 23:34\nΟ Παναθηναϊκός δεν κατάφερε να προβάλει σοβαρές αντιστάσεις σε όλη τη σειρά των φετινών τελικών και εκθρονίστηκε από τον θώκο του πρωταθλητή ύστερα από δύο συνεχή χρόνια παρουσίας. Ο Σωτήρης Μανωλόπουλος, παραδέχτηκε την ανωτερότητα του Ολυμπιακού αλλά εξέφρασε και τα παράπονα του για τη διαιτησία ενώ, επιπλέον, ευχαρίστησε άπαντες για τη συνεργασία και έστειλε μήνυμα ανασυγκρότησης.\n“Έχουμε παράπονα από τη διαιτησία. Αν είχαμε κάποιες πιθανότητες να γυρίσουμε το παιχνίδι, η διαιτησία στα κρίσιμα σημεία μάς στέρησε αυτές τις πιθανότητες” τόνισε αρχικά ο τεχνικός του “τριφυλλιού” για να ξεκαθαρίσει πως “Αυτό δεν έχει να κάνει με τον Ολυμπιακό.\nΉταν καλύτερος σε αυτή τη σειρά των παιχνιδιών, ενώ και σε όλο το πρωτάθλημα είχε μια σταθερότητα. Εμείς είχαμε μια χρονιά γεμάτη προβλήματα, πάρα πολλούς τραυματισμούς, στερηθήκαμε τρεις βασικούς παίκτες, μίκρυνε το ρόστερ, αλλά θεωρώ ότι αν είχαμε λίγο παραπάνω χρόνο θα κάναμε κάτι καλύτερο. Οι απουσίες και ο λίγος χρόνος δεν μας επέτρεψαν να παίξουμε καλύτερο μπάσκετ”.\nΤέλος, υπογράμμισε ότι: “Ο Παναθηναϊκός είναι μια τεράστια ομάδα. Χάνοντας ένα πρωτάθλημα δεν γίνεται κάτι, θα βρει το δρόμο του. Θέλω να ευχαριστήσω όλη την ομάδα για τη συνεργασία που είχαμε, ειδικά τον τελευταίο καιρό και τώρα πρέπει να ανασυγκροτηθούμε για να είμαστε καλύτεροι στο μέλλον”.\nΠροηγούμενο “Θα μείνεις, ε;”\nΕπόμενο “Συνολική επιτυχία”


Η ΔΕΟΚ εκφράζει τη βαθειά της θλίψη για τον θάνατο του πρώην Πρόεδρου της Κυπριακής Δημοκρατίας Δημήτρη Χριστόφια.\nΟ Δημήτρης Χριστόφιας υπήρξε ένας πολιτικός ηγέτης με σημαντική συμβολή στα πολιτικά πράγματα του τόπου. Διαδραμάτισε σημαντικό ρόλο σε μια ιδιαίτερα κρίσιμη περίοδο τόσο για την οικονομία του τόπου όσο και για την πορεία του κυπριακού προβλήματος.\nΗ βαθιά προσήλωση του στο σοσιαλιστικό ιδεώδες και το όραμα του για μια πιο δίκαιη κοινωνία ήταν τα στοιχεία που χαρακτήρισαν τη δύσκολη πολιτική του πορεία. Η οικονομική κρίση που ξέσπασε στον τόπο και η κατάρρευση του τραπεζικού συστήματος δεν του επέτρεψαν να εφαρμόσει το κοινωνικό μεταρρυθμιστικό του πρόγραμμα όμως η κοινωνική του ευαισθησία και η φιλεργατική του πολιτική δεν μπορεί να αμφισβητηθούν από κανένα.\nΠάλεψε για την επανένωση της πατρίδας μας όσο λίγοι πολιτικοί ηγέτες και αφιέρωσε όλες του τις δυνάμεις για να στήσει γέφυρες επικοινωνίας με την τουρκοκυπριακή κοινότητα. Ο Δημήτρης Χριστόφιας επέδειξε έμπρακτο σεβασμό τόσο στον κοινωνικό διάλογο όσο και στους εργασιακούς θεσμούς και συνέβαλε σημαντικά στην διατήρηση της εργατικής ειρήνης στον τόπο μας.\nΗ προσφορά του στον τόπο και ιδιαίτερα προς τους εργαζόμενους είναι αναμφισβήτητη. Τον τιμούμε για την κοινωνική ευαισθησία, την εντιμότητα και την αλληλεγγύη που επέδειξε στους κοινωνικά αδύναμους συνανθρώπους μας.


Το τηλεσκόπιο Webb της NASA θα κοιτάξει πίσω στο χρόνο, χρησιμοποιώντας κβάζαρ για να αποκαλύψει τα μυστικά του πρώιμου σύμπαντος\nΤα κβάζαρ ξεπερνούν όλα τα αστέρια στους γαλαξίες τους και είναι από τα πιο φωτεινά πράγματα στο σύμπαν. Αυτές οι φωτεινές, μακρινές, ενεργές υπερμεγέθεις μαύρες τρύπες αποτελούν τους γαλαξίες στους οποίους ζουν. Λίγο μετά την κυκλοφορία του, οι επιστήμονες θα χρησιμοποιήσουν το Webb για να μελετήσουν έξι από τα πιο φωτεινά και πιο μακρινά κβάζαρ, μαζί με τους γαλαξίες που τους φιλοξενούν, στο πολύ νέο σύμπαν. Θα εξετάσουν το ρόλο των κβάζαρ που έπαιξαν στην εξέλιξη των γαλαξιών κατά τη διάρκεια αυτών των πρώτων χρόνων. Η ομάδα θα χρησιμοποιήσει επίσης κβάζαρ για να μελετήσει αέριο σε διαγαλαξιακό χώρο στο βρεφικό σύμπαν. Μόνο με την εξαιρετική ευαισθησία του Webb σε χαμηλά επίπεδα φωτισμού και εξαιρετική ανάλυση γωνίας θα ήταν δυνατή.\nΛίγο μετά την κυκλοφορία του αργότερα φέτος, μια ομάδα επιστημόνων θα εκπαιδεύσει το διαστημικό τηλεσκόπιο James Webb της NASA σε έξι από τα πιο απομακρυσμένα και φωτεινότερα κβάζαρ. Θα μελετήσουν τις ιδιότητες αυτών των κβάζαρ και τους γαλαξίες ξενιστές τους και πώς διασυνδέονται κατά τα πρώτα στάδια της γαλαξιακής εξέλιξης στο πολύ πρώιμο σύμπαν. Η ομάδα θα χρησιμοποιήσει επίσης κβάζαρ για να εξετάσει το αέριο στο διαγαλαξιακό χώρο, ιδιαίτερα κατά τη διάρκεια της κοσμικής περιόδου ιονισμού, η οποία έληξε όταν το σύμπαν ήταν πολύ νέο. Θα το επιτύχουν με την εξαιρετική ευαισθησία του Webb σε χαμηλά επίπεδα φωτισμού και εντυπωσιακή ανάλυση γωνίας.\n(Κάντε κλικ στην εικόνα για να δείτε το πλήρες διάγραμμα.) Πάνω από 13 δισεκατομμύρια χρόνια πριν, κατά την εποχή του ιονικοποίησης, το σύμπαν ήταν εντελώς διαφορετικό μέρος. Το διαγαλαξιακό αέριο ήταν πολύ αδιαφανές για ενεργητικό φως, κάνοντας τους νέους γαλαξίες δύσκολο να παρατηρηθούν. Τι επέτρεψε στο σύμπαν να γίνει πλήρως ιονισμένο, ή διαφανές, το οποίο τελικά οδήγησε στις «προφανείς» συνθήκες που εντοπίστηκαν στο μεγαλύτερο μέρος του σύμπαντος σήμερα; Το διαστημικό τηλεσκόπιο James Webb θα εμβαθύνει βαθύτερα στο διάστημα για να συγκεντρώσει περισσότερες πληροφορίες σχετικά με πράγματα που ήταν γύρω από την εποχή του ιονισμού για να μας βοηθήσει να κατανοήσουμε αυτήν τη σημαντική αλλαγή στην ιστορία του σύμπαντος. Πίστωση: NASA, ESA και J.Kang (STScI)\nΚαθώς ο Webb κοιτάζει τα βάθη του σύμπαντος, θα κοιτάξει πίσω στο χρόνο. Το φως από αυτά τα μακρινά κβάζαρ ξεκίνησε το ταξίδι του στο Webb όταν το σύμπαν ήταν πολύ νέο και χρειάστηκε δισεκατομμύρια χρόνια για να φτάσει. Θα δούμε τα πράγματα όπως ήταν παλιά, όχι όπως είναι σήμερα.\n“Όλα αυτά τα κβάζαρ που μελετάμε υπήρχαν πολύ νωρίς, όταν το σύμπαν ήταν κάτω των 800 εκατομμυρίων ετών ή λιγότερο από το 6 τοις εκατό της τρέχουσας εποχής του. Έτσι, αυτές οι παρατηρήσεις μας δίνουν την ευκαιρία να μελετήσουμε την εξέλιξη των γαλαξιών και τον σχηματισμό και εξέλιξη των υπερμεγέθων μαύρων τρυπών σε αυτές τις πρώτες εποχές. Πολύ », εξήγησε το μέλος της ομάδας Santiago Arribas, Καθηγητής Ερευνών στο Τμήμα Αστροφυσικής στο Κέντρο Αστροβιολογίας στη Μαδρίτη της Ισπανίας. Ο Arribas είναι επίσης μέλος της Ομάδας Επιστήμης Όργανο Near-Infrared Spectrograph (NIRSpec).\n(Κάντε κλικ στην εικόνα για να δείτε το πλήρες διάγραμμα.) Το σύμπαν επεκτείνεται και αυτή η επέκταση εκτείνεται στο φως που ταξιδεύει μέσα στο διάστημα σε ένα φαινόμενο γνωστό ως κοσμική ερυθρή μετατόπιση. Όσο μεγαλύτερη είναι η κόκκινη αλλαγή, τόσο μεγαλύτερη είναι η απόσταση που διανύει το φως. Ως αποτέλεσμα, τα τηλεσκόπια που είναι εξοπλισμένα με ανιχνευτές υπερύθρων είναι απαραίτητα για να δουν φως από τους πρώτους και απόμακρους γαλαξίες. Πίστωση: NASA, ESA και L. Hustak (STSci)\nΗ μελέτη των κβάζαρ, οι γαλαξίες τους, τα περιβάλλοντα υποδοχής τους, και οι ισχυρές ροές τους\nΤα κβάζαρ που θα μελετήσει η ομάδα δεν είναι μόνο μεταξύ των πιο απομακρυσμένων στον κόσμο, αλλά και μεταξύ των πιο λαμπρών. Αυτά τα κβάζαρ έχουν συνήθως την υψηλότερη μάζα μαύρων οπών και έχουν επίσης τα υψηλότερα ποσοστά αύξησης – τους ρυθμούς με τους οποίους το υλικό πέφτει σε μαύρες τρύπες.\nREAD Στατιστικά στοιχεία για το COVID-19 | 2 Απριλίου 2021 | Το χαμένο φυλάκιο της ακτής\n«Μας ενδιαφέρει να παρατηρήσουμε τα λαμπρότερα κβάζαρ, επειδή η πολύ υψηλή ποσότητα ενέργειας που παράγουν στους πυρήνες τους θα πρέπει να οδηγήσει στον μεγαλύτερο αντίκτυπο στον γαλαξία-ξενιστή μέσω μηχανισμών όπως η ροή και η θέρμανση του κβάζαρ», δήλωσε ο Chris. Ο Willott, ερευνητής στο Κέντρο Έρευνας Αστρονομίας και Αστροφυσικής του Herzberg του Εθνικού Συμβουλίου Έρευνας του Καναδά (NRC) στη Βικτώρια της Βρετανικής Κολομβίας. Ο Willott είναι επίσης ο Webb Project Scientist του CSA. “Θέλουμε να παρατηρήσουμε αυτά τα κβάζαρ τη στιγμή που έχουν το μεγαλύτερο αντίκτυπο στους γαλαξίες του ξενιστή.”\nΜια τεράστια ποσότητα ενέργειας απελευθερώνεται όταν η ύλη συσσωρεύεται από την υπερμεγέθη μαύρη τρύπα. Αυτή η ενέργεια θερμαίνεται και ωθεί το περιβάλλον αέριο προς τα έξω, προκαλώντας ισχυρές εκροές που διασχίζουν τον διαστρικό χώρο σαν τσουνάμι, προκαλώντας καταστροφή στον γαλαξία του ξενιστή.\nΠαρακολουθήστε πώς τα αεριωθούμενα αεροπλάνα και οι άνεμοι από μια υπερμεγέθη μαύρη τρύπα επηρεάζουν τον γαλαξία του ξενιστή – και χώρο εκατοντάδες χιλιάδες έτη φωτός μακριά για εκατομμύρια χρόνια. Πίστωση: NASA, ESA και L. Hustak (STScI)\nΟι εκροές διαδραματίζουν σημαντικό ρόλο στην εξέλιξη των γαλαξιών. Το αέριο τροφοδοτεί τον σχηματισμό αστεριών, οπότε όταν το αέριο απομακρύνεται λόγω εκροών, μειώνεται ο ρυθμός σχηματισμού αστεριών. Σε ορισμένες περιπτώσεις, οι εκροές είναι τόσο ισχυρές που αποβάλλουν τόσο μεγάλες ποσότητες αερίου που μπορούν να σταματήσουν εντελώς τον σχηματισμό αστεριών μέσα στον γαλαξία του ξενιστή. Οι επιστήμονες πιστεύουν επίσης ότι οι εκροές είναι ο κύριος μηχανισμός με τον οποίο το αέριο, η σκόνη και τα στοιχεία αναδιανέμονται σε μεγάλες αποστάσεις εντός του γαλαξία ή ακόμη και μπορούν να αποβληθούν σε διαγαλαξιακό χώρο – το διαγαλαξιακό μέσο. Αυτό θα μπορούσε να προκαλέσει θεμελιώδεις αλλαγές στις ιδιότητες του γαλαξία-ξενιστή και του διαγαλαξιακού μέσου.\nΗ ομάδα θα χρησιμοποιήσει τα κβάζαρ ως πηγές φωτός υποβάθρου για να μελετήσει το αέριο μεταξύ μας και του κβάζαρ. Αυτό το αέριο απορροφά το φως κβάζαρ σε συγκεκριμένα μήκη κύματος. Μέσω μιας τεχνικής που ονομάζεται φασματοσκοπία απεικόνισης, θα αναζητήσουν γραμμές απορρόφησης στο παρεμβαλλόμενο αέριο. Και όσο πιο φωτεινό είναι το κβάζαρ, τόσο ισχυρότερα είναι αυτά τα χαρακτηριστικά της γραμμής απορρόφησης στο φάσμα. Καθορίζοντας εάν το αέριο είναι ουδέτερο ή ιονισμένο, οι επιστήμονες θα μάθουν πόσο ουδέτερο είναι το σύμπαν και πόσο αυτή η διαδικασία επανα-ιονισμού συμβαίνει σε αυτό το συγκεκριμένο χρονικό σημείο.\nΤο διαστημικό τηλεσκόπιο James Webb θα χρησιμοποιήσει ένα καινοτόμο όργανο που ονομάζεται Integrated Field Unit (IFU) για τη λήψη εικόνων και φασμάτων ταυτόχρονα. Αυτό το βίντεο παρέχει μια βασική επισκόπηση του τρόπου λειτουργίας της IFU. Πίστωση: NASA, ESA, CSA και L. Hustak (STScI)\n“Αν θέλετε να μελετήσετε το σύμπαν, χρειάζεστε πολύ φωτεινές πηγές υποβάθρου”, δήλωσε το μέλος της ομάδας Camilla Pacifici, ο οποίος είναι συνδεδεμένος με τον Καναδικό Διαστημικό Οργανισμό, αλλά εργάζεται ως επιστήμονας οργάνων στο Επιστημονικό Ινστιτούτο Διαστημικού Τηλεσκοπίου. στο μακρινό σύμπαν, επειδή είναι αρκετά φωτεινό ώστε να μπορούμε να το δούμε πολύ καλά. Στη Βαλτιμόρη. «Θέλουμε να μελετήσουμε το πρώιμο σύμπαν επειδή το σύμπαν εξελίσσεται και θέλουμε να μάθουμε πώς ξεκίνησε».\nΤο Webb είναι ένα πολύ ευαίσθητο τηλεσκόπιο ικανό να ανιχνεύει πολύ χαμηλά επίπεδα φωτός. Αυτό είναι σημαντικό, επειδή αν και τα κβάζαρ είναι εγγενώς πολύ φωτεινά, αυτά που θα παρατηρήσει αυτή η ομάδα είναι από τα πιο απομακρυσμένα αντικείμενα του σύμπαντος. Στην πραγματικότητα, είναι τόσο μακριά που τα σήματα που θα λάβει το Webb είναι πολύ, πολύ χαμηλά. Μόνο με την αξιοσημείωτη ευαισθησία του Webb μπορεί να επιτευχθεί αυτή η επιστήμη. Το Webb παρέχει επίσης εξαιρετική γωνιακή ανάλυση, η οποία καθιστά δυνατό τον διαχωρισμό του φωτός του κβάζαρ από τον γαλαξία του.\nΤα προγράμματα κβάζαρ που περιγράφονται εδώ είναι Εγγυημένες σημειώσεις χρόνου που περιλαμβάνει τις φασματοσκοπικές δυνατότητες του NIRSpec.\nΤο διαστημικό τηλεσκόπιο James Webb θα είναι το κορυφαίο παρατηρητήριο διαστημικής επιστήμης στον κόσμο όταν θα κυκλοφορήσει το 2021. Το Webb θα λύσει τα μυστήρια του ηλιακού μας συστήματος, θα κοιτάξει πέρα από μακρινούς κόσμους γύρω από άλλα αστέρια και θα διερευνήσει τις μυστηριώδεις δομές και τις ρίζες του σύμπαντος και η θέση μας σε αυτό. Το Webb είναι ένα διεθνές πρόγραμμα με επικεφαλής τη NASA με τους συνεργάτες της ESA (European Space Agency) και τον Καναδικό Διαστημικό Οργανισμό.\nPrevious Η NASA αγωνίζεται να εντοπίσει την πηγή μιας δυσλειτουργίας του Διαστημικού Τηλεσκοπίου Hubble\nNext Ο γερουσιαστής Τζόνσον φιλοξενεί την εκδήλωση του Μιλγουόκι


Βαρουφάκης: Έχασε την έδρα – Λόγος της Πέλλας\nHome/Ειδήσεις/Πολιτική/Βαρουφάκης: Έχασε την έδρα\nΒαρουφάκης: Έχασε την έδρα\nlogosp 28/05/2019\tΠολιτική\nΈχασε τελικά την έδρα ο Βαρουφάκης καθώς το ΜέΡΑ25 έπεσε οριακά κάτω απο 3%\nΣε θρίλερ εξελίχθηκε από χθες η έδρα για το ΜέΡΑ25 του Γιάνη Βαρουφάκη στις Ευρωεκλογές.\n“Το ΜέΡΑ25 είναι το μόνο κόμμα που ενισχύθηκε, όχι μόνο στην Ελλάδα αλλά σε όλη την Ευρώπη, κάνοντας ανένδοτο διμέτωπο αγώνα κατά της ολιγαρχίας και της ακροδεξιάς που η τρόικα εξέθρεψε μέσα από τις πολιτικές ενίσχυσης της ολιγαρχίας.\nΤο 3% του ΜέΡΑ25 ως το τέλος μιας αρχής που είναι η μόνη ελπίδα για τις εθνικές εκλογές.\nΤο 3% με το οποίο τίμησε ο ελληνικός λαός το ΜέΡΑ25 στις ευρωεκλογές είναι η μόνη ηλιαχτίδα ελπίδας σε αυτή την νύχτα που κράτησε πολύ. Το ΜέΡΑ25 είναι το μόνο κόμμα που ενισχύθηκε” δήλωσε ο κ. Βαρουφάκης.\nΌπως ανακοίνωσε νωρίτερα ο Γ. Θεωδορόπουλος, εκτελεστικός αντιπρόεδρος της SingularLogic σχολιάζοντας τα αποτελέσματα των ευρωεκλογών, η τελική ενσωμάτωση μπορεί να φέρει “καραμπόλα” με την έδρα να πηγαίνει στο κυβερνών κόμμα.\nΑν ο ΣΥΡΙΖΑ πάρει έξι έδρες “τυχερός” θα είναι ο Πέτρος Κόκκαλης που βρίσκεται έκτος. Η ΝΔ πάει στους 8 και μπαίνει ο Γιώργος Αμυράς.\nΣτο 93,74% το ΜέΡΑ 25 έπεσε πρώτη φορά κάτω από το 3% κάτι που σημαίνει πως θα χάσει την έδρα, αν δεν αλλάξει κάτι.\nPrevious Κοινωνικός τουρισμός: Οι δικαιούχοι\nNext Δήμος Πέλλας: Ευνοϊκή ρύθμιση οφειλών από τέλη-φόρους-εισφορές και πρόστιμα\nΠολιτική θύελλα για τη δήλωση Δρίτσα περί «17Ν» – Άφωνος ο Τσίπρας\nΚΕ του ΚΚΕ για φαινόμενα λογοκρισίας σε μέσα κοινωνικής δικτύωσης, για τον Κουφοντίνα